
§ 1. Чл. 3, ал. 1 се правят следните изменения и допълнения:
„(1) Държавна агенция "Разузнаване" придобива, обработва, анализира, съхранява и предоставя разузнавателна информация, както и изготвя и предоставя оценки и прогнози при условията и по реда на този закон“. 
§ 2. В чл. 8, т. 16 думите „със свои структури“ се заличават.
§ 3. В чл. 10, т. 9 се изменя така:
 „9. взаимодействие и обмен на информация с български и чуждестранни държавни органи, служби и лица, както и с международни организации;“.
§ 4. Чл. 12, т. 2 след думите „свързани с отбраната“ се добявя запетая и се добавят думите „международните отношения“.
§ 5. В чл. 14 се правят следните изменения и допълнения:
1. Създава се ал. 3:
„(3) Председателят изпълнява пълономощията си и след изтичане на срока, за който е избран, до избирането на следващия председател.“.
2. Досегашната ал. 3 става ал. 4 и думата „трима“ се заличава; 
§ 6. В чл. 16, ал. 2, след думите „по ал. 1“ се поставя запетая и се добавя „с изключение на случаите по т. 6,“. 
§ 7. В чл. 20 се правят следните изменения:
1. В ал. 3 след думата „назначаван“ се добавя „държавен“, след думата „образование“ се добавя „с образователно – квалификационна степен „магистър“ и думата „три“ се заменя с „пет“.
2. Алинея 4 се изменя така:
„(4) Инспекторът се освобождава от длъжност:
 1. по мотивирано предложение на председателя на Агенцията до министър-председателя;
 2. по негово искане.“.
 § 8. В чл. 22, ал. 1 след думите „на конкретни проверки,“ се добавя „за определен период от време,“, а след думата „операции“ се добавят думите „в противоречие с принципа „необходимост да се знае.“.
 § 9. Член 24 се изменя така:
„Чл. 24. Организацията на дейността и видовете проверки на инспектора, както и условията и редът за извършването им се определят с акт на председателя на Агенцията.“.
§ 10. Член 26, ал. 3, т. 14 се измененя така:
„14. административно управление и контрол.”.
§ 11. В чл. 27 се правят следните изменения:	
1. В ал. 2 се заличава изречението: „Видът, условията и редът за прилагане на допълнителните мерки за сигурност се определят с правилника за прилагане на закона.“;
2. Алинея  4 се изменя така:
„(4) Условията и редът за съхранение и достъп до документите, сведенията и данните от оперативния отчет и оперативния архив се определят с акт на председателя на Агенцията.“.
§ 12. В чл. 32 се правят следните изменения и допълнения:
1. Алинея 2 се изменя и допълва така:
„(2) Агенцията ползва информация от информационни фондове на Министерството на вътрешните работи, Държавна агенция "Национална сигурност", Служба "Военно разузнаване", Българска народна банка, Национална агенция за приходите и Националния осигурителен институт по начин, непозволяващ разкриване на интереса на Агенцията, и при спазване на принципа "необходимост да се знае".“
2. В ал. 3 думата „инструкции“ се заменя с думата „актове“. 
§ 13. Член 41 се изменя така: 
„Чл. 41. Председателят на Агенцията определя вида и модела на униформеното облекло, категориите служители, които го носят, реда за предоставянето и носенето му, служебните карти, символите, отличителните знаци, както и принадлежности, свързани с изпълнението на служебните задължения на служителите.“.
§ 14. В чл. 42 се правят следните изменеия и допълнения:
1. В ал. 3, т. 1 след думите „във фактическо съжителство“ се поставя запетая и се добавя „роднина по права линия без ограничения, по съребрена линия до четвърта степен включително или по сватовство до четвърта степен включително“;
2. Създава се нова ал. 6 :
„(6) За изпълнение на разузнавателни задачи с прикриващо правоотношение председателят на Агенцията може да назначава лица, които са в трудови или служебни правоотношения с друг работодател или орган по назначаване.
3. Алинея 7 се изменя така:
„(7) Председателят на Агенцията може да определи работно място на служител в друга държавна администрация след писмено съгласие на служителя и на ръководителя на администрацията за срок до четири години“. 
§ 15. В чл. 44 се правят следните изменения и допълнения:
1. В ал. 1, т. 5 след думата „пригодни“ се добавя „за съответното направление на дейност“;
2. В ал. 2 думите „На служба“ се заменят с думите „За държавни служители“ и след думите „включинелно са“ се добавя „държавни“;
3.  Алинея 3 се отменя.
§ 16. В чл. 47 се алинеи 1, 2, 3 и 4 се изменят така:
„(1) При встъпване в длъжност служителят подава декларации за липсата на несъвместимости по чл. 42, ал. 3 и за обстоятелствата по чл. 44, ал 1, т. 4 и 8 пред органа по назначаването. Образците на декларации и условията и редът за тяхното подаване се определят от председателя на Агенцията.
(2) Служителят подава декларациите за имущество и интереси при условията и по реда на Закона за противодействие на корупцията сред лица, заемащи публични длъжности.
(3) При възникване на несъвместимост по чл. 42, ал. 3, служителят е длъжен в 7-дневен срок писмено да уведоми органа по назначаване.
(4) Агенцията води регистър на подадените декларации по Закона за противодействие на корупцията сред лица, заемащи публични длъжности, който не е публичен.“.
§ 17. В чл. 53 се правят следните изменения:
1. В ал. 1 думата „длъжността“ се заменя с думите “служебната им дейност.“.
2. В ал. 3 думите „на длъжността на държавния служител“ се заличават. 
§ 18. В чл. 54 се правят следните изменения:
1. Досегашният текст става ал. 1 и се изменя така:
„(1) Развитието в кариерата се осъществява чрез последователно преминаване в по-висок ранг и степен при условия и по ред, определен с правилника за прилагане на закона.“.
2. Създава се нова ал. 2:
„(2) Назначаването на ръководна длъжност и присъждането на ранг „главен разузнавач“, както и освобождаването от такава длъжност и присъждането на един ранг по-нисък от ранга „главен разузнавач“ може да се извършва без спазване на изискванията по ал. 1, при условия и по ред, определени с правилника за прилагане на закона.“.  
§ 19. В чл. 56, ал. 3 думите „минималния размер“ се заменят с думата „размера“.
§ 20. В чл. 60 ал. 5 се отменя.
§ 21. В чл. 65, ал. 1 се заличава т. 5.
§ 22. Член 66, ал. 3 се изменя така:
„(3) Лицата, работещи по трудово правоотношение, получават и допълнителните възнаграждения по чл. 65, ал. 1, т. 2, 3, 4 и 6.“.
 § 23. В чл.  69, ал. 1, изречение второ се изменя така: 
„Условията и редът за предоставянето им се определят с акт на председателя на Агенцията.“.
§ 24. Член 71 се изменя така: 
„Чл. 71. Трудът на председателя, заместник – председателите и държавните служители в Агенцията се зачита като първа категория.“.
 § 25. В чл. 73 се правят следните изменения и допълнения:
1. В алинея 7 след думата „заплаща“ се добавя „пропорционално“ 
2. Алинея 10 се изменя така: 
„(10) Официални празници и неприсъствени дни за служителите са дните, посочени в Кодекса на труда.“.
§ 26. В чл. 74 ал. 5 се отменя.
§ 27. В чл. 75, ал. 1 думите „за две или повече живи деца,“ се заличават.
§ 28. В чл. 77, ал. 2 се изменя така:
„(2) Председателят на Агенцията може по своя преценка едновременно да награди с отличие и с парична или предметна награда.“.
§ 29. В чл. 79, ал. 2 се правят следните изменения и допълнения:
1. В т. 3 след думата „неспазване“ се добавя „ или превишаване“;
2. Точка 5 се заличава.
3. В т. 6 думите „превишаване на“ се заменят със „злоупотреба със“. 
§ 30. В чл. 80 се създават нови ал. 4 и ал. 5:
„(4) Когато дисципланарното нарушение е установено с извършване на  проверка в Агенцията, двумесечният срок по ал. 1 започва да тече от деня на запознаване на дисициплинарно – наказващия орган с резултатите от нея.
(5) При образувано дисциплинарно производство за нарушение по чл. 82, ал. 1 служебното правоотношение с държавния служител не може да бъде прекратено по негово искане до приключване на производството.“.
§ 31. В чл. 81, ал. 1 се правят следните изменения: 
1. Точка 3 се изменя така: 
„3. недопускане за израстване в ранг или степен за срок от една до три години;“.
2. Точка 4 се изменя така: 
„4. понижаване в ранг или степен за срок от три месеца до една година;“.
§ 32. В чл. 82, ал. 1 се правят следните изменения и допълнения:
1. В  т. 3 след думата „достъп“ се добавят думите „с тежки последици“;
2. Съдава се нова точка 7: 
„7. извършване на нарушение, за което следва да се наложи наказание по чл. 81, ал. 1, т. 4 в срока на изтърпяване на наказание, наложено на същото основание;“.
3. Досегашната т. 7 става т 8.
§ 33. В чл. 101 се правят следните изменения и допълнения:
1. В ал. 1:
а) точка 4 се изменя така: 
 „4. при настъпила медицинска негодност или психологическа непригодност за държавна служба в Агенцията, установени при условията на чл. 44, ал. 5 или ал. 6.“;
б) в точка 6 се добавя второ изречение:
„Предложението може да бъде оттеглено преди приемането му.“;
в) в т. 9, буква б, думата „длъжността“ се заменя със „служебната дейност“;
г) в т. 12 думите „след оценка на изпълнението на длъжността“ се заличават;
д) създава се нова т. 16:
„16. по здравословни причини - при невъзможност да изпълнява възложената му работа поради болест, довела до трайно намалена  работоспособност, или по здравни противопоказания, като тези причини се установяват въз основа на решение на териториална експертна лекарска комисия. “.
2. Алинея  4 се изменя така:
„(4) При последващо назначаване на служителя на държавна служба се присъжда ранг съобразно професионалния му опит и придобития стаж в Агенцията.“. 
§ 34. В чл. 103 се правят следните изменения и допълнения:
 1. В ал. 1 думите „по чл. 101, ал. 1, т. 2, 3, 7 и 9“ се заменят с „по чл. 101, ал. 1, т. 2, 3 и 7.“. 
2. В ал. 2 думите  „чл. 101, ал. 1, т. 9, буква "в", т. 11, 14 и 15“ се заменят с „чл. 101, ал. 1, т. 9, 11, 14 и 15“
§ 35. В чл. 104 се правят следните изменения и допълния:
 1. В ал. 1 се добавя второ изречение: 
„Служителят може да прекрати служебното правоотношение преди изтичането на срока на предизвестието, като заплати обезщетение за неспазения срок на предизвестието.“.
2. В ал. 2 думите „ и започва да тече от деня, следващ получаването на предизвестието“ се заличават.
§ 36. В чл. 105 думите „по чл. 101, ал. 1, т. 1 – 7 и т. 9, буква "а"“ се заменят  с „чл. 101, ал. 1, т. 1 – 7, т. 9, т. 11, т. 12 и т. 16.“.



ПРЕХОДНИ И ЗАКЛЮЧИТЕЛНИ РАЗПОРЕДБИ

§ 37. В Закона за противодействие на тероризма (Обн., ДВ, бр. 103 от 27.12.2016 г., доп., бр. 51 от 5.06.2020 г., изм., бр. 69 от 4.08.2020 г., бр. 20 от 9.03.2021 г., бр. 15 от 22.02.2022 г., в сила от 22.02.2022 г., бр. 32 от 26.04.2022 г., в сила от 28.07.2022 г., бр. 61 от 29.07.2025 г., в сила от 31.01.2026 г., бр. 55 от 16.06.2026 г., бр. 66 от 21.07.2026 г.) се отменя         чл. 8а. 
§ 38. В Закона за противодействие на корупцията сред лицата, заемащи публични длъжности, се правят следните изменения и допълнения:
1. в чл. 5, ал. 1, т. 24 след думите „горепосочените служби“ се поставя запетая и се добавя „с изключение на директорите на дирекции в Държавна агенция „Разузнаване““;
2. В § 2, ал. 2 от Допълнителните разпоредби се добавя второ изречение:   
„Условията, редът и сроковете за подаване на декларациите по чл. 61, ал. 1 от служителите на Държавна агенция „Разузнаване“ и Служба „Военно разузнаване“, които са на прикритие извън територията на страната, се определят с акт на ръководителя на съответното ведомство.“.

Законът е приет от …………Народно събрание на ………..20…г. и е подпечатан с официалния печат на Народното събрание. 

